ועדת הכנסת, כנסת 16, פרוטוקול מספר 204, 2005-01-26 09:00

רוני בר-און: אני מתכבד לפתוח את ישיבת ועדת הכנסת, ישיבה מספר 204.

רוני בר-און: תודה לכל המתייצבים.

רוני בר-און: בדרך כלל אנחנו דנים בערעורים ביום שלישי, אבל מכיוון שאתמול נטענו בשדרות, הערעורים נדחו לבוקר זה.

רוני בר-און: יש ערעור אחד של חבר הכנסת איתן כבל, שכותב:

רוני בר-און: דיון בערעור על החלטת נשיאות הכנסת - אין נציג של הנשיאות, כמובן - היום הוגשה על ידי שלושה חברי כנסת מסיעות הבית השונות, ואני ביניהם, הצעה דחופה לסדר בנושא הרפורמה במערך המילואים.

רוני בר-און: בהתאם לתקנון הכנסת, ברצוני לערער על החלטת הנשיאות שלא לאשרה.

רוני בר-און: מדובר במהפכה חשובה ומשמעותית ביותר, במיוחד בעצם הגדרתו של מערך המילואים כמערך לשעת חירום.

רוני בר-און: הרפורמה תביא להקטנת הנטל על אנשי המילואים, תקטין את העלות למשק ולכלכלת ישראל.

רוני בר-און: חמש הצעות דחופות לסדר היום אושרו, מהן שתיים "כבדות" עם הרבה מציעים ועוד שלוש מעוטות מציעים.

רוני בר-און: בבקשה, חבר הכנסת כבל.

איתן כבל: נושא המילואים הוא נושא מרכזי בהוויה שלנו.

איתן כבל: היתה אליו התייחסות השבוע גם על ידי שר הביטחון דרך קצין מילואים ראשי בוועדה של פרופסור ברוורמן, וגם שדולת המילואים הכינה חקיקה מקיפה בנושא המילואים, שמבחינתנו אמורה להיות מהפכה מצד אחד, ומצד שני גם קטליזטור כלפי הממשלה.

איתן כבל: חשבנו שמן הראוי שבשבוע כזה כששתי מערכות מרכזיות, גם כנסת מצד אחד וגם ממשלה מצד שני, מביאות נושא כל כך חשוב שעובדים ועמלים עליו כל כך הרבה זמן, שמן הראוי שיוקצה לו מעט הזמן מעל בימת הכנסת.

רוני בר-און: הדברים ברורים.

רוני בר-און: נציג לנשיאות אין.

רוני בר-און: מי בעד קבלת הערעור?

רוני בר-און: מי נגד?

רוני בר-און: מי נמנע?

רוני בר-און: בעד – רוב נגד – מיעוט

רוני בר-און: הערעור התקבל.

רוני בר-און: אנחנו מברכים אותך, ומצפים לשמוע בעניין ובקשב את דבריך.

רוני בר-און: ב.

רוני בר-און: הצעת יו"ר ועדת הכנסת לוועדת הכנסת להמליץ בפני יו"ר הכנסת להוסיף ישיבות מליאה גם בימי חמישי לדיון במכלול הנושאים שהצטברו על סדר יומה של

רוני בר-און: הנושא הבא על סדר היום הוא עניין שכבר היה לפנינו: ההצעה שלי להמליץ בפני יושב-ראש הכנסת להוסיף מספר ישיבות גם בימי חמישי אחת לחודש לשלוש שעות וגם להרחיב את סדר היום בימי שני ובימי שלישי, על ידי תוספת שעתיים בסוף סדר היום של יום שני ולפני סדר היום של יום שלישי, כדי לחסל תופעה מאוד מביכה, שאנחנו שבים ועדים לה מדי יום שני, כאשר מתפרסם סדר היום השבועי של הכנסת.

רוני בר-און: אני לא בטוח שכולם עוקבים אחריו.

רוני בר-און: אני עוקב אחריו.

רוני בר-און: בקונטרס שמתפרסם כל יום שני, בסופו נמצאות כל אותן הצעות לנושאים לדיון בעקבות הצעות לסדר היום שהועברו לטיפול המליאה, ושמסיבות שהזמן גרמן ומסיבות עומס העבודה של הכנסת, לא בא זמנן לדיון.

רוני בר-און: בין היתר, דברים שיצחיקו אתכם לזכור ולשמוע, כמה הם אקטואליים גם היום, כמו: שחרור אסירים פלסטיניים מיולי 2003.

אברהם פורז: אבל בטח תהיה עוד נגלה.

שאול יהלום: לכן לא צריך לדון בזה.

רוני בר-און: הצורך בפירוק תשתיות הטרור מספטמבר 2003, מעורבותם של ערביי ישראל בפיגועי טרור מדצמבר 2003, מסקנות ועדת אור מ-2003, הבנות ז'נבה מ-2003, החלטות מועצות האו"ם בנוגע לחוקיות גדר ההפרדה מאוקטובר 2003, עמדת ישראל וארצות הברית בבית הדין הבינלאומי בהאג, ועוד כהנה וכהנה נושאים מדיניים ביטחוניים, ביטחוניים חברתיים, נושאים כלכליים ונושאים חברתיים כלכליים, דת ומדינה וחינוך.

רוני בר-און: בקיצור, מן הגורן מן היקב.

רוני בר-און: באחד ביוני 2004 קיימנו דיון בעניין זה בוועדת הכנסת.

רוני בר-און: אז הצעתי שבטרם נתפזר לפגרת הקיץ – ואז נותרו חודשיים – בכל יום חמישי האחרון של החודש, קרי ביום חמישי האחרון של יוני והאחרון של יולי עד לפגרה, במשך שלוש שעות משעה 9:00 בבוקר עד 12:00 בצהרים, כדי לא להפריע לעבודה אחר כך, וכן שעתיים נוספות ביום שלישי לפני פתיחת המליאה וביום שני אחרי סגירתה הפורמלית, נקיים את הדיון בנושאים האלה.

רוני בר-און: מי שיחשוב שעבר זמנם ובטל קורבנם, יודע מניה וביה שאין לו עניין, והנושאים יימחקו על דעת המציע שלהם ולא על דעת עבודה טכנית של הוועדה.

רוני בר-און: אז כיבד אותנו לפחות בנוכחותו גם מזכיר הכנסת, היום גם זה לא.

רוני בר-און: היה קונסנזוס סביב השולחן בעניין הזה.

רוני בר-און: כולם כאחד תמכו בתוספת לסדר היום בימי שני ובימי שלישי.

רוני בר-און: כולם גם הסכימו שצריך לטפל בתופעה.

רוני בר-און: היתה מחלוקת לגבי ימי חמישי.

רוני בר-און: הגדרנו את ההמלצה שלנו, הגדרנו אותה כהמלצה, קיבלנו החלטה על ההמלצה הזאת, והעברנו אותה ליושב ראש הכנסת.

רוני בר-און: המכתב שלנו אפילו לא נענה.

רוני בר-און: מאז הכנסת יצאה מגדרה, ובחודשיים שאני הצעתי להרחיב את דיוני המליאה ביום שלישי, אכן הורחבו דיוני המליאה ביום שלישי, אבל הם הורחבו כדי לציין 80 שנה למכון התקנים, יום הארכיאולוגיה ו-40 שנה לרשות הטבע והגנים הלאומיים.

רוני בר-און: אלה הכל אירועים שהמדינה עוצרת את נשמתה והכל פה עומד מלכת, כאשר הדיונים האלה מתקיימים.

רוני בר-און: ..

רוני בר-און: אני קבעתי את הדיון להיום.

רוני בר-און: סברתי שיושב ראש הכנסת, אם יאות ואם יחפוץ בכך, ישתתף בישיבה.

רוני בר-און: מכיוון שהיושב ראש טרם מילא את ימי אבלו והוא לא יכול להשתתף בישיבה, אני לא אקיים אותה היום, אלא אני אקיים אותה ביום שלישי הבא, ואז לכל אחד תהיה הזכות והרשות לדבר ולהביע את דעתו.

רוני בר-און: אני לא חושב שכנסת שמכבדת את עצמה, יכולה להשאיר בסדר היום שלה למעלה מ-100 נושאים שהיו חשובים למציע והיו חשובים לחברי המליאה שהצביעו להעביר את זה לדיון במליאה, ולהסיר את זה מסדר היום או לטאטא את זה לדיון בוועדת הכנסת.

רוני בר-און: הדיון יתקיים רק ביום שלישי.

שאול יהלום: אפשר רק להעיר הערה?

רוני בר-און: אין צורך.

רוני בר-און: אני לא רוצה לפתוח דיון.

רוני בר-און: אתה רוצה להעיר הערה וההוא רוצה להעיר הערה.

שאול יהלום: אני לא רוצה לפתוח דיון, אלא רק להעיר הערה.

רוני בר-און: אני מבקש לא בנושא הזה.

רוני בר-און: ג.

רוני בר-און: קביעת ועדות לדיון בהצעות החוק הבאות: 1.

רוני בר-און: הצעת חוק עבודת נשים (תיקון – הארכת חופשת לידה באשפוז ילוד לתקופה עד 12 שבועות), התשס"ד-2004 – של חברי הכנסת זהבה גלאון ושאול יהלום (פ/2636).

רוני בר-און: אנחנו עוברים לקבוע ועדות לדיון בהצעות חוק.

רוני בר-און: אחד, הצעת חוק עבודת נשים (תיקון – הארכת חופשת לידה באשפוז ילוד לתקופה עד 12 שבועות), התשס"ד-2004 (פ/2636).

רוני בר-און: האם אתם מתואמים בעניין הזה?

זהבה גלאון: כן.

רוני בר-און: לאיזו ועדה?

זהבה גלאון: החוק הזה כבר נידון בוועדת העבודה, הרווחה והבריאות, הוא מאושר בוועדת העבודה, הרווחה והבריאות, והוא תיקון לחוק שאושר בוועדת העבודה, הרווחה והבריאות.

זהבה גלאון: לכן חשבתי שזה סביר שזה יידון בוועדת העבודה, הרווחה והבריאות.

רוני בר-און: במליאה הציעו שזה יעבור לוועדת העבודה, הרווחה והבריאות, או לוועדת הכספים.

רוני בר-און: בבקשה, חבר הכנסת סער, יש לך עמדה אחרת?

גדעון סער: אדוני היושב ראש, שוחח אתי לפני הישיבה חבר הכנסת שאול יהלום, וגם המציא לי חוות דעת של ה-מ.מ.מ, אשר לפיה האומדן התקציבי של הצעת החוק הוא כארבעה מיליון שקלים.

שאול יהלום: בין ארבעה לחמישה מיליון שקלים.

גדעון סער: בכל אופן, לא מה שמוגדר בתיקון לחוק יסוד: משק המדינה, כפי שתיקנו אותו כהצעת חוק תקציבית.

גדעון סער: אני רוצה לבדוק את האומדן הזה.

גדעון סער: בהנחה שאלה סדרי הגודל, לא תהיה לי התנגדות.

גדעון סער: בהנחה שאלה לא סדרי הגודל, אנחנו נעמוד על העמדה של העברת העניין לוועדת הכספים, ולכן ביקשתי בסיכום אתו לדחות את הנושא בשבוע, על מנת שאוכל לבדוק את הנושא.

רוני בר-און: מאה אחוז, בשבוע הבא זה יידון.

רוני בר-און: 2.

רוני בר-און: הצעת חוק עבודת נשים (תיקון – חובות מעסיק בפועל), התשס"ד-2004 – של חברת-הכנסת מלי פולישוק-בלוך וקבוצת חברי-הכנסת (פ/2561)

רוני בר-און: אנחנו עוברים להצעת חוק עבודת נשים (תיקון – חובות מעסיק בפועל), של חברת הכנסת גילה גמליאל.

רוני בר-און: היא אינה נוכחת.

רוני בר-און: נשמעו ההצעות להעביר את ההצעה לוועדת העבודה, הרווחה והבריאות או לוועדה לקידום מעמד האישה.

אברהם פורז: אני מציע שזה יעבור לוועדה לקידום מעמד האישה, בגלל היושבת ראש של הוועדה.

איוב קרא: זה שייך לוועדת העבודה, הרווחה והבריאות.

רוני בר-און: מי בעד שזה יעבור לוועדת העבודה, הרווחה והבריאות?

רוני בר-און: הצבעה בעד – רוב נגד – מיעוט

רוני בר-און: מי בעד שזה יעבור לוועדה לקידום מעמד האישה?

רוני בר-און: הצבעה בעד - מיעוט נגד – רוב ההצעה שהצעת חוק עבודת נשים (תיקון – חובות מעסיק בפועל), התשס"ג-2003 תעבור לוועדת העבודה, הרווחה והבריאות, נתקבלה.

רוני בר-און: ברוב דעות, הצעת החוק עברה לוועדת העבודה, הרווחה והבריאות.

רוני בר-און: 3.

רוני בר-און: הצעת חוק שיווי זכויות האישה (תיקון – ייצוג הולם בוועדות), התשס"ד-2004 – של חברת הכנסת מלי פולישוק-בלוך וקבוצת חברי הכנסת (פ/2561)

רוני בר-און: הנושא הבא חוק שיווי זכויות האישה (תיקון – ייצוג הולם בוועדות), התשס"ד-2004, של חברת הכנסת מלי פולישוק-בלוך וקבוצת חברי הכנסת.

רוני בר-און: על איזה ועדות מדובר?

גדעון סער: מדובר בוועדות של שירות המדינה.

רוני בר-און: ההצעות דיברו על ועדת העבודה, הרווחה והבריאות או על הוועדה לקידום מעמד האישה.

ארבל אסטרחן: ועדות שהקימה הכנסת או הממשלה.

גדעון סער: הכנסת?

גדעון סער: לא יכול להיות.

ארבל אסטרחן: שהקימה הכנסת או הממשלה.

ארבל אסטרחן: מטרת תיקון חוק זה היא להבטיח ייצוג הולם של נשים בוועדות המוקמות, מכוח החלטות הכנסת או הממשלה.

ארבל אסטרחן: אני לא חושבת שהכוונה היא לוועדות הכנסת.

גדעון סער: אני הבנתי שמדובר בוועדת המינויים של נציבות שירות המדינה.

אברהם פורז: ידונו בזה, אבל זה מקרה קלאסי של הוועדה לקידום מעמד האישה.

רוני בר-און: אתה רוצה שזה יעבור לוועדה לקידום מעמד האישה?

זהבה גלאון: כן, זה סביר מאוד שזה יעבור לוועדה לקידום מעמד האישה.

שאול יהלום: אין לי התנגדות.

רוני בר-און: מי בעד להעביר את הצעת החוק הזאת לוועדה לקידום מעמד האישה?

רוני בר-און: הצבעה בעד – כולם נגד – אין ההצעה שהצעת חוק שיווי זכויות האישה (תיקון – ייצוג הולם בוועדות), התשס"ד-2004 תעבור לוועדה לקידום מעמד האישה, נתקבלה.

רוני בר-און: 4.

רוני בר-און: הצעת חוק יום חינוך ארוך ולימודי העשרה (תיקון מס' 4), התשס"ה-2004 – של חבר הכנסת משולם נהרי (פ/2822)

רוני בר-און: הצעת החוק הבאה היא הצעת חוק יום חינוך ארוך ולימודי העשרה (תיקון מס' 4), התשס"ה-2004, של חבר הכנסת משולם נהרי (פ/2822).

רוני בר-און: חבר הכנסת נהרי מבקש להעביר לוועדת הכספים.

רוני בר-און: חברת הכנסת מלי פולישוק ביקשה להעביר לוועדת החינוך, התרבות והספורט.

רוני בר-און: ההצעות שנשמעו הן לוועדת העבודה, הרווחה והבריאות או לוועדת הכספים.

אברהם פורז: אדוני היושב ראש, זה נושא קלאסי לוועדת החינוך, התרבות והספורט.

רוני בר-און: אני חושב שזה עניין של כסף.

אברהם פורז: כל הוועדות עוסקות בכסף.

אברהם פורז: כל דבר עולה כסף.

אברהם פורז: אם זאת הצעה תקציבית, ממילא בלי אישור ממשלה אי אפשר יהיה להתקדם מעבר לזה.

אברהם פורז: אני חושב שנושא של חינוך הוא מקרה קלאסי שצריך לדון בו בוועדת החינוך, התרבות והספורט.

גדעון סער: אדוני היושב ראש, אני רוצה להזכיר לוועדה כמה עובדות, לרבות העובדה שהעברנו לוועדת הכספים רק בשבוע שעבר במסגרת חוק ההסדרים את נושא יום חינוך ארוך.

גדעון סער: לא רק זה, צוינה פה בקריאת ביניים גם העובדה, שאפילו נושא מפעל ההזנה היה בוועדה שבראשה עמד יושב-ראש ועדת הכספים.

גדעון סער: אני מניח שהעמדה של נציג שינוי, שהחוק יועבר לוועדה שבראשה עומדת נציגת שינוי, נובעת גם – לא רק, אבל גם – מ"החיבה היתרה" לסיעת ש"ס שמציעה את החוק וגם לתוכן הצעת החוק, אבל בכל זאת אני מציע שנהיה עקביים ונעביר את זה לוועדת הכספים.

אברהם פורז: לא, למה?

רוני בר-און: היתה הצעה להעביר לוועדת העבודה, הרווחה והבריאות, וזאת נראית לי סתם איזו קריאה.

שאול יהלום: זו לא קריאה, זה חשוב, אבל אני מוותר.

רוני בר-און: בבקשה, חבר הכנסת ליצמן, יושב-ראש ועדת הכספים.

יעקב ליצמן: אני רוצה ללכת בעקבות חבר הכנסת גדעון סער.

יעקב ליצמן: זה פרופר עניין של כסף, וכפי שעלה עניין ההזנה בוועדת הכספים, זה המשך טבעי.

אברהם פורז: אני עומד אחרי פגרת הפסח להיות יושב-ראש ועדת החינוך, התרבות והספורט...

אברהם פורז: אולי תתנו לי איזושהי פרנסה?

אברהם פורז: עכשיו אני אבוא לשם ואסתכל על הקירות.

אברהם פורז: ..

רוני בר-און: אני יכול להגיד לך, שאם הייתי יודע שזה קורה מחר בבוקר, הייתי משנה את הצבעתי בעוד שתי דקות, אבל אתה לא יכול להבטיח לי את זה.

אברהם פורז: אני לא יכול להבטיח.

רוני בר-און: ואני לא יכול להבטיח שמישהו יחכה לך שם עם החוק הזה.

רוני בר-און: ..

אברהם פורז: אבל טענו שאנחנו מתנכלים לש"ס, אז בטח ימתינו, לא?

רוני בר-און: אין שום ספק שאחרי הפגרה, ההחלטות פה יתקבלו פה יותר לגופם של אנשים מאשר לגופם של עניינים.

רוני בר-און: מי בעד העברת הצעת החוק לוועדת הכספים?

רוני בר-און: הצבעה בעד – 10 נגד – 1

רוני בר-און: מי בעד העברת הצעת החוק לוועדת החינוך, התרבות והספורט?

רוני בר-און: הצבעה בעד – 1 נגד - 10 ההצעה להעביר את הצעת חוק יום חינוך ארוך ולימודי העשרה (תיקון מס' 4), התשס"ה-2004 לוועדת הכספים, נתקבלה.

רוני בר-און: ברוב דעות זה עבר לוועדת הכספים.

רוני בר-און: ד.

רוני בר-און: קביעת ועדה לדיון בהצעה לסדר היום בנושא: סגירת מעון "אמירים" – הצעת חברת-הכנסת ענבל גבריאלי

רוני בר-און: הנושא הבא הוא קביעת ועדה לדיון בהצעה לסדר היום בנושא: סגירת מעון "אמירים", הצעת חברת הכנסת ענבל גבריאלי.

שאול יהלום: אני מציע לדחות את זה עד שהמציעה תהיה, ואז נשמע מה היא רוצה.

רוני בר-און: מה נאמר בכנסת לגבי זה?

רוני בר-און: היא בטח אמרה משהו.

איוב קרא: לדעתי, זה צריך לעבור לוועדת העבודה, הרווחה והבריאות.

רוני בר-און: זה לא מופיע אצלי בכתובים.

רוני בר-און: אם כך, נביא את זה שוב בשבוע הבא.

רוני בר-און: אין אנחנו יודעים את עמדתה של חברת הכנסת המציעה.

רוני בר-און: ה.

רוני בר-און: בקשות חברי הכנסת להקדמת הדיון בהצעות החוק הבאות, לפני הקריאה הטרומית: 1.

רוני בר-און: הצעת חוק התקשורת (בזק ושידורים) (תיקון – איסור התקשרות לצורך פרסומת), התשס"ה-2005, של חברת הכנסת גילה פינקלשטיין (פ/3070)

רוני בר-און: הנושא הבא על סדר היום הוא בקשות חברים לתת להם פטור מחובת הנחה בהצעות חוק.

רוני בר-און: נתחיל מהדבר היותר פשוט, חברת הכנסת גילה פינקשלטיין, הצעת חוק התקשורת (בזק ושידורים) (תיקון – איסור התקשורת לצורך פרסומת), התשס"ה-2005 (פ/3070).

רוני בר-און: את מבקשת את הפטור כדי להצטרף לרכבת שכבר נסעה.

רוני בר-און: תסבירי לנו בקצרה, בבקשה, במה מדובר.

גילה פינקלשטיין: בעקבות התפתחות הטכנולוגיה, קיימת תופעה שאנחנו מקבלים אין ספור פקסים לא רצויים.

גילה פינקלשטיין: זו עלות אפסית בעצם להעביר הודעות.

גילה פינקלשטיין: כנ"ל לגבי SMS, שבהם אתה מקבל הזמנות למסיבות, שאתה בכלל לא מעוניין בהן.

רוני בר-און: האם זאת הבקשה שאת מבקשת להצטרף לתהליכי החקיקה של הצעות שכבר עברו קריאה טרומית?

גילה פינקלשטיין: ההצעה שלי שונה לחלוטין.

רוני בר-און: אז אני הטעיתי אתכם.

רוני בר-און: אני חשבתי שמדובר על הצעת חוק שנועדה להצטרף בהיותה זהה להצעות חוק שעברו קריאה טרומית.

רוני בר-און: זה לא אותו דבר, זה לא זהה.

רוני בר-און: אני מבקש למחוק מהפרוטוקול את מה שאמרתי בהצגת הדברים.

רוני בר-און: עכשיו בבקשה תסבירי לנו, למה הצעת החוק שלך, שלא דומה להצעות אחרות שנמצאות בצנרת, צריכה לקבל פטור מחובת הנחה.

גילה פינקלשטיין: אמרנו שבעקבות התפתחות הטכנולוגיה, קיימת תופעה שאדם מקבל אין ספור פקסים לא רצויים, כי זאת עלות אפסית ומאוד זולה לאדם שמעוניין לפרסם נושא מסוים.

גילה פינקלשטיין: כנ"ל לגבי SMS שאנחנו מקבלים, למשל, הרבה הזמנות למסיבות, כשבכלל אנחנו לא שייכים למסיבה ואנחנו לא חלק ממנה וכדומה.

רוני בר-און: כשאת אומרת "אנחנו", את מתכוונת אליך.

גילה פינקלשטיין: אנחנו מקבלים אין ספור פקסים לא רצויים שתוקעים את מערכת המחשבים וכנ"ל לגבי SMS.

רוני בר-און: וזאת תופעה חדשה, נכון?

רוני בר-און: היא התחילה להתרחש בשבועיים האחרונים?

גילה פינקלשטיין: בחודשים האחרונים.

גילה פינקלשטיין: בעקבות זה אני כבר מספר חודשים עובדת על הצעה, בשיתוף עם המשרד.

רוני בר-און: חברים, אני מבקש קצת רצינות סביב השולחן, הנושא הוא נושא חשוב וכאוב.

גילה פינקלשטיין: זה כאוב שזה תוקע את מערכת המחשבים כשיש אין ספור פקסים.

גילה פינקלשטיין: אני דיברתי עם חבר הכנסת רשף חן.

גילה פינקלשטיין: ההצעה שלו שונה, ויתחילו לדון בנושא הזה בוועדה לענייני מחקר ופיתוח מדעי וטכנולוגי.

גילה פינקלשטיין: אני מבקשת לצרף את ההצעה שלי שהיא שונה מההצעה של חבר הכנסת רשף חן.

גילה פינקלשטיין: ההצעה שלו אומרת: תשלח את הפקסים, תשלח את ה-SMS, כל זמן שאתה לא מקבל הודעה לסירוב.

גילה פינקלשטיין: ההצעה שלי אומרת שאתה יכול לשלוח את זה, רק אם קיבלת הסכמה.

גילה פינקלשטיין: אני מעונינת שהכנסת תדון בשאלה איזו אפשרות נראית לה יותר.

גילה פינקלשטיין: האפשרות שלי דומה מאוד להצעה הממשלתית, שנמצאת עדיין בדיון.

גילה פינקלשטיין: אני מקווה שהיא תוכל גם לקדם את ההצעה הזאת, כי לפעמים הצעות פרטיות מתקדמות יותר מהצעות ממשלתיות.

גילה פינקלשטיין: דיברתי במהירות הבזק.

רוני בר-און: מהירות הדיבור שלך היתה בעצם הנושא הדחוף היחיד בנושא הזה, לפי עניות דעתי.

גילה פינקלשטיין: אני רוצה שידונו בהצעה שלי יחד עם ההצעה הזאת, והכנסת תחליט איזו הצעה נראית לה יותר טובה.

גדעון סער: אדוני היושב ראש, כפי שיודעת חברת הכנסת פינקלשטיין, אני תומך מסורתי ועקבי כמעט בכל דבר שחברת הכנסת פינקלשטיין הציעה מתחילת הקדנציה.

רוני בר-און: אנחנו נבדוק את זה.

רוני בר-און: ..

גדעון סער: אני מסביר את זה, כי בדרך כלל יש לה הצעות טובות.

גדעון סער: אדוני היושב ראש, הפעם באתי לישיבה, אני מודה, מבלי שעיינתי מראש בתוכן ההצעה, ומגמתי העקרונית היתה מגמה חיובית, מתוך הנחה שהצעת החוק שמציעה חברת הכנסת פינקלשטיין היא בגדול מסוג ההצעות שהעברנו בקריאה טרומית.

גדעון סער: אדוני היושב ראש, אני מזכיר שלגבי ההצעה של חבר הכנסת רומן ברונפמן וההצעה אחרי של חבר הכנסת רשף חן, באנו והגענו להסכם עם הממשלה, אשר יש לה כוונה עתידית להגיש הצעת חוק ממשלתית, ואמרנו שלא נעכב את הצעת החוק הפרטית.

גדעון סער: הצעת החוק הממשלתית, להבנתי, עוסקת בסוגייה של Trash mail של אינטרנט.

גדעון סער: פה מדובר בנושאים של SMS ובנושאים של פקסימיליה.

גדעון סער: כמובן שיש דמיון בכך שטוענים שהנמען לא רוצה לקבל את הדואר, אבל הנושאים כמובן לא זהים.

גדעון סער: לכן אני אינני יודע אם הגיע לכאן נציג הממשלה.

גילה פינקלשטיין: הובטח לי שיבוא.

שאול יהלום: שיגיד את דעתו.

רוני בר-און: אם עמדת הממשלה מעניינת אתכם, עמדת הממשלה היא נגד, והיא נאמרה לי ביום שני.

גדעון סער: לאור מה שאמרת עכשיו, אני נאלץ לקבוע שאין שום דחיפות בהצעת החוק.

גדעון סער: הצעת החוק שלפנינו הוגשה בשלישי בינואר.

גדעון סער: באמצע פברואר ניתן יהיה כבר להעלות אותה לקריאה טרומית במליאה.

גדעון סער: היום היא כבר לא תעלה, דהיינו אנחנו מקצרים אולי שבוע או שבועיים.

רוני בר-און: שבוע הבא הכנסת בפגרה, נכון?

גדעון סער: רק דברים שנויים במחלוקת לא עולים בשבוע הבא.

גדעון סער: חברת הכנסת פינקלשטיין, אם יגיד לי משהו אחר נציג של משרד התקשורת, אני מייד תומך.

גילה פינקלשטיין: עידית הבטיחה שתבוא לכאן נציגת משרד התקשורת.

אברהם פורז: אדוני היושב ראש, כנראה ששהות ארוכה בכנסת היא גם סגולה טובה.

אברהם פורז: לפני למעלה מ-12 שנים עבר פה בכנסת ביזמתי חוק, שאוסר משלוח הודעות פקס.

אברהם פורז: הסיבה היתה שכאשר שולחים לך פקס, זה מכניס אותך להוצאה של נייר ומדפסת וכו'.

אברהם פורז: לעומת זאת, ב-SMS, לדעתי, יש טכנולוגיה שמאפשרת לך לא לקבל הודעות SMS דרך החברה.

אברהם פורז: אתה יכול לפנות לחברת הסלולר ולהגיד לה שאתה מתנתק.

רוני בר-און: הדיון הזה יהיה בוועדה.

אברהם פורז: אבל אני לא רואה סיבה להקדים את הדיון, מה בוער?

שאול יהלום: אדוני היושב ראש, יש לנו כאן דוגמה מובהקת, שלא חוזרת על עצמה בדרך כלל.

שאול יהלום: אמנם הצעות החוק הן לא זהות, אבל אחת מוציאה את השנייה.

שאול יהלום: כאשר יתנהל דיון על הצעת חבר הכנסת רשף חן, ונניח תתקבל הצעת החוק ולא תוצג האלטרנטיבה של חברת הכנסת פינקלשטיין, הוועדה כבר לא תקבל את החוק של חברת הכנסת פינקלשטיין, אלא היא תגיד שכבר יש לזה הסדר, ותשאל למה אחרי שבוע היא רוצה להציע הסדר אחר.

שאול יהלום: היא מדברת על אותה תופעה ועל פתרון אחר.

שאול יהלום: הם מדברים רק על מי שמחייב, והיא מדברת רק על מי ששולל.

רוני בר-און: כן, אבל היא יכולה להציע את הפתרון שלה שלא במסגרת החוק.

שאול יהלום: אף אחד לא בא סתם לוועדות ומציע.

שאול יהלום: אצלי בוועדה אני "זורק" כאלה שמציעים.

שאול יהלום: יש כמה יוצאים מן הכלל, ואדוני אחד מהם.

שאול יהלום: לכן אני מציע שכן להיעתר לחברת הכנסת.

שאול יהלום: כפי שהסביר יושב-ראש הקואליציה, האישור שלנו הוא בסך הכל לקצר את זה בשבוע ימים.

רשף חן: לצערי, אני חושב שההצעה שלי לא תבוא בשבועיים הקרובים.

רשף חן: אחרי שאמרתי את זה, אני חושב שההצעה של חברת הכנסת גילה פינקלשטיין כן קשורה להצעה שלי, מכיוון שזה מכלול של פתרון לאותה תופעה.

רשף חן: זאת תופעה שיש לה ביטויים שונים.

רשף חן: זו תופעה שיש לה ביטויים שונים.

רשף חן: זה יכול להיות פקס, זה יכול להיות אי-מייל, זה יכול להיות SMS, או טלפונים שמטרידים אותנו כל הזמן.

רשף חן: אני הצעתי פתרון מסוים, חברת הכנסת פינקלשטיין חשבה על פתרון אחר.

רשף חן: יש בוודאי היגיון רב שהדברים יידונו ביחד.

רשף חן: אני חושש שהם לא יידונו בין כה בשבועיים הקרובים, אבל אני חושב שאין שום סיבה לא לאשר את זה.

רשף חן: אני גם מניח שעמדת הממשלה, צריכה להיות לפחות, לתמוך בזה באותם תנאים שתמכו בהצעה שלי, שזה היה בתנאי שאנחנו נמתין לעמדת הממשלה, כי בין כה כל ה"עסק" יתאחד ביחד.

אברהם פורז: מתי ההצעה שלך עולה?

אברהם פורז: אולי זה לא רלוונטי?

רשף חן: היא לא עולה.

אברהם פורז: אם היא לא עולה, זה לא רלוונטי.

גדעון סער: אם אתה אומר שזה לא יעלה בשבועיים הקרובים, אין סיבה לפטור.

רוני בר-און: אני רוצה לקדם בברכה את חבר הכנסת מיכאל רצון מסיעת הליכוד, שמחליף פה את חבר הכנסת מיכאל איתן - נקווה שתהיה השעה הזאת שעת רצון - וכמובן את ממלא מקום יושב-ראש הקואליציה, חבר הכנסת איתן כבל.

רוני בר-און: אם אני אגיד לכם את מי הוא מחליף, את חברת הכנסת והשרה דליה איציק.

רוני בר-און: תאמר לי את מי אתה מחליף, ואומר לך מי אתה.

רוני בר-און: אני חושב שהדיון מוצה.

רוני בר-און: אנחנו עוברים להצבעה.

רוני בר-און: מי בעד מתן פטור מחובת הנחה להצעה המבוקשת?

רוני בר-און: מי נגד?

רוני בר-און: מי נמנע?

רוני בר-און: הצבעה בעד – 7 נגד – 8 נמנעים - אין ההצעה לתת פטור מחובת הנחה להצעת חוק התקשורת (בזק ושידורים) (תיקון – איסור התקשורת לצורך פרסומת), התשס"ה-2005, נדחתה.

רוני בר-און: שבעה בעד ושמונה נגד.

רוני בר-און: תתקדמי בדרך הרגילה, אנחנו מאחלים לך בהצלחה במסלול הרגיל.

רוני בר-און: 1.

רוני בר-און: הצעת חוק הכנסת (תיקון – ראש האופוזיציה), התשס"ה-2005, של חברי הכנסת ישראל אייכלר ודוד אזולאי (פ/3142)

רוני בר-און: ההצעה הבאה היא הצעת חוק הכנסת (תיקון – ראש האופוזיציה), התשס"ה-2005, של חברי הכנסת ישראל אייכלר ודוד אזולאי (פ/3142).

רוני בר-און: חבר הכנסת דוד אזולאי, אל תסביר לנו בבקשה מה החוק ומה הנחיצות שלו, הכל ברור.

רוני בר-און: למה זה צריך להיות בהול?

רוני בר-און: מכיוון שזה עניין פנימי של הכנסת, לממשלה אין עמדה לא לגבי החוק ולא לגבי הפטור מחובת הנחה.

רוני בר-און: היא לא תביע את עמדתה גם לגבי החוק, אז שום דבר בעניין הפטור מחובת הנחה לא מעניין אותה.

דוד אזולאי: אני חושב שזה מאוד הגיוני מה שאמרה הממשלה.

רוני בר-און: היא לא צריכה את הציונים שלך, אני פשוט קורא את מה שקיבלתי ממשרד המשפטים.

דוד אזולאי: אדוני היושב ראש, לא חילקתי ציונים לאף אחד, אלא רק הצגתי עובדה, ואמרתי שאני מודה על כך.

דוד אזולאי: כידוע לך, לפני כשבועיים, שלושה שבועות, הורכבה ממשלה חדשה בישראל, וכתוצאה מכך נבחר יושב-ראש אופוזיציה חדש.

דוד אזולאי: לצערי הרב, הוכח שיושב ראש האופוזיציה החדש לא מייצג את כל האופוזיציה, אולי את סיעתו בלבד, וזה על סמך חתימות שנמצאות ברשותי.

דוד אזולאי: יש כ-28 חתימות ועוד אחרים שלא חתמו, בהחלט טוענים שיושב ראש האופוזיציה הנוכחי לא מייצג אותם.

דוד אזולאי: לכן הבאתי חוק חדש, שמשנה במהות את ההצעה הקודמת, שהיושב ראש נבחר בצורה אוטומטית.

דוד אזולאי: אני מבקש לפטור זאת מחובת הנחה, על מנת להביא את זה לשבוע הבא לדיון, ולהתקדם בחקיקה כמה שיותר מהר, כדי שיהיה יושב-ראש אופוזיציה מייצג.

גדעון סער: האם אפשר להציג את תוכן ההצעה?

דוד אזולאי: גם את זה אני מוכן לעשות.

דוד אזולאי: לבקשתו של חבר הכנסת גדעון סער, יושב-ראש הקואליציה, עד היום היית צריך להביא יותר מ-50% מחברי האופוזיציה כדי להחליף את יושב-ראש האופוזיציה.

דוד אזולאי: בהצעת החוק הזאת, מי שמביא שיש לו יותר חתימות, גם אם זה פחות מ-50%, של חברי אופוזיציה, הוא יוכל להיות יושב-ראש אופוזיציה.

רוני בר-און: גם אם הוא לא מגיע ל-50%?

דוד אזולאי: גם אם הוא לא מגיע ל-50%.

דוד אזולאי: כי נוצר מצב אבסורדי בפעם האחרונה, שהיה חסר אחד, ולכן יושב-ראש האופוזיציה נבחר בדרך הקודמת.

שאול יהלום: קודם כל, מה שאמר חבר הכנסת אזולאי על הייצוג של יושב-ראש האופוזיציה היום נכון.

שאול יהלום: יושב-ראש האופוזיציה היום מתנהג בצרות סיעתו ואינו מייצג את האופוזיציה.

שאול יהלום: התוצאה מראה שאנחנו לפעמים בכנסת שומעים נאום מהאופוזיציה שמרגיז יותר את האופוזיציה מאשר את הקואליציה.

שאול יהלום: יחד עם זאת, אני חושב לגבי קביעת ושינוי חוקים אד-הוק לאדם מסוים, שיש מסורת בכנסת, שאני מציע שלא נעקוף אותה, כי מי יודע לאיזה תוצאות זה יכול להביא מחר.

שאול יהלום: אדוני מציע בחוק שלו במפורש שהתחולה תהיה מיידית.

שאול יהלום: יש מסורת שלא נעשה את זה, עם כל הכאב וכל הצער.

שאול יהלום: אני מודיע בזה שיושב ראש האופוזיציה היום גם לא מייצג את המפד"ל.

אליעזר כהן: אז מה אתה מציע?

רוני בר-און: שלא יינתן פטור מחובת הנחה.

רוני בר-און: זה שורש הדיון.

אליעזר כהן: הוא דיבר על - - -

רוני בר-און: אנחנו לא עושים פה חוקה, זה רק פטור מחובת הנחה, עניין משעמם, פשוט וסטנדרטי לחלוטין.

אליעזר כהן: אדוני היושב ראש, הוא דיבר על שני דברים.

רוני בר-און: אז הוא אומר שהוא לא רוצה חוק פרסונלי, ולכן הוא לא חושב שגם צריך להאיץ אותו.

זהבה גלאון: אדוני היושב ראש, אני רוצה להמשיך את דבריו של חבר הכנסת יהלום.

זהבה גלאון: אני רוצה לומר אמירה מקדמית.

זהבה גלאון: אני חייבת להודות שיושב ראש האופוזיציה הנוכחי אינו מייצג אותי, אבל זה ממש לא רלוונטי.

זהבה גלאון: יכול להיות שבנסיבות אחרות הצעת החוק הזאת היא נכונה כמו שהיא, זאת אומרת שהיא נותנת מענה אולי נכון יותר ליושב ראש אופוזיציה, ואיך אופוזיציה בכנסת מתנהלת.

זהבה גלאון: אבל אני חושבת שזה יהיה לא נכון, שבאמצעות קוניוקטורה מזדמנת כרגע של רוב, לצורך העניין אופוזיציוני קואליציוני, ניתן יד לקידום חוק שהוא חוק פרסונלי.

זהבה גלאון: אנחנו התנגדנו לזה בשורה של חוקים פרסונליים.

זהבה גלאון: זה לא יהיה נכון לעשות את זה.

זהבה גלאון: אם רוצים בעתיד לחוקק חוק יושב-ראש האופוזיציה שיחול מהכנסת הבאה על המועמד הבא, אפשר לשקול את זה.

זהבה גלאון: כרגע אני לא חושבת שזאת הדרך הנכונה לעשות את זה.

אברהם פורז: אדוני היושב ראש, מפלגות האופוזיציה לא הגיעו לאופוזיציה כי הן החליטו להיות באופוזיציה, אלא הן פשוט לא בקואליציה, זאת ברירת מחדל.

אברהם פורז: אני לא יודע מה מחבר אידיאולוגית בין חבר הכנסת עזמי בשארה לחבר הכנסת אורי אריאל.

אברהם פורז: שום דבר, מלבד זה שהם באופוזיציה.

אברהם פורז: לכן הטענה הזאת שיושב ראש האופוזיציה לא מייצג את האופוזיציה, זה מכיוון שהוא לא יכול לייצג את האופוזיציה, כי האופוזיציה לפעמים היא קצוות שונות לחלוטין, וגם אי אפשר לייצג אותה.

אברהם פורז: אני רוצה לומר לכם שבכנסת הקודמת לליכוד היו 19 מנדטים ולש"ס היו 17 מנדטים.

אברהם פורז: היתה תקופה ששתיהן במשך חצי שנה היו באופוזיציה.

אברהם פורז: מי שהיה יושב-ראש האופוזיציה אז היה אריאל שרון.

אברהם פורז: הוא גם התמודד מול ברק לראשות הממשלה.

אברהם פורז: תארו לעצמכם שש"ס היתה מצליחה "לגייס עוד כמה" ואריאל שרון לא היה יושב-ראש אופוזיציה, אלא לצורך העניין הזה אלי ישי.

אברהם פורז: כל המצבים האלה הם מצבים מאוד מאוד קשים, ובכל מקרה אני מצטרף לדעת קודמיי.

אברהם פורז: אם עושים כל תיקון כזה, זה צריך להיות מהכנסת הבאה ואילך.

אברהם פורז: אם זה מהכנסת הבאה ואילך, בוודאי שאין שום הצדקה להקדים את זה.

אברהם פורז: חבר הכנסת דוד אזולאי, אתה אף פעם לא יודע כשאתה עושה דבר כזה, איפה תשלם את המחיר בפעם הבאה.

אברהם פורז: זה פשוט יכול לבוא לך כבומרנג.

אברהם פורז: אז יכול להיות שאתם לא אוהבים את חבר הכנסת לפיד או כן אוהבים אותו, מותר לכם.

זהבה גלאון: אנחנו לא.

אברהם פורז: אבל הואיל ואין גם ימרה לייצג אתכם במובן הזה שהאופוזיציה מלוכדת ומאוחדת, אני חושב שאין הצדקה לשום הקדמה.

אברהם פורז: אם רוצים לעשות שינוי חקיקה, שאני חושב שהוא לא טוב, מהכנסת הבאה.

גדעון סער: אדוני היושב ראש, אני רוצה להגיד שבמהלך הקדנציה היו הצעות שונות, וגם אני שקלתי להגיש הצעות חוק שונות שנוגעות לתיקון החוק הזה ממש.

גדעון סער: חשבתי שיש כמה דברים בחוק שהם אינם נכונים.

גדעון סער: אני מתאר לעצמי מה היה קורה, אם הייתי מגיש ואם הייתי מבקש פה פטור מחובת הנחה.

גדעון סער: מייד היו אומרים שהקואליציה מנסה לפגוע במעמד ראש האופוזיציה, גם כאשר יש דברים בחוק, שאין להם היגיון, לפי דעתי, למשל העובדה שבכל נושא ובכל עניין לראש האופוזיציה יש לו "המילה האחרונה" בכך שהוא יכול לדבר אחרי ראש הממשלה.

גדעון סער: אני לא יודע אם זה כל כך הגיוני, אבל זה החוק וצריך להיזהר בשינוי חוק כזה.

גדעון סער: אם זה נכון לגבי מערכת יחסים בין הקואליציה לאופוזיציה, זה חייב להיות גם נכון לגבי מערכת היחסים בתוך האופוזיציה.

גדעון סער: אני אומר את זה לידידי חבר הכנסת אזולאי, שיש לי אליו הרבה אהדה.

גדעון סער: אמנם זה תיקון לחוק הכנסת ולא לחוק יסוד: הכנסת, אבל במהותו זה תיקון קונסטיטוציוני.

גדעון סער: לכן בעניין הזה יש ממד של חקיקה פרסונלית שמתאימה למצב נכון להיום, וזה לא החוק המתאים לתת לו פטור מחובת הנחה במובן האצת ההליכים.

גדעון סער: בזה עדיין לא נקטתי עמדה לגבי ההצעה עצמה.

גדעון סער: אנחנו נשקול את הדברים, האם ההצעה נכונה או לא נכונה, למרות שאם היה מדד פוליטי, יכול להיות שהיה להצעה רוב בוועדה, אבל אני חושב שזה לא נכון.

גדעון סער: בסך הכול, אם לא יינתן לה פטור, היא תגיע עוד חודש למליאה.

גדעון סער: עד אז כל סיעה תבחן את כל ההיבטים ותנקוט עמדה.

רוני בר-און: אני חשבתי שתנקוט גישה ממלכתית כמו הממשלה, שאומרת שהיא לא מתערבת בענייני הכנסת, שזה עניין פנימי של האופוזיציה ושהקואליציה לא מתערבת בזה.

גדעון סער: מאחר שהאופוזיציה לא נמנעת לפעמים מלהתערב בתוך הקואליציה, אנחנו גם לא נמנעים מלהתערב.

איתן כבל: אדוני היושב ראש, קודם כל הסורים לא על הגדרות.

איתן כבל: נבחר יושב-ראש אופוזיציה.

איתן כבל: אני לא מבין בכלל מה השאלה אם אוהבים את יושב-ראש האופוזיציה או לא אוהבים אותו.

איתן כבל: זה לא רלוונטי בכלל.

איתן כבל: זה אף פעם לא יהיה רלוונטי.

איתן כבל: זה יכול להשתנות לפעמים תוך ימים, תוך שבועות.

איתן כבל: המשימה היחידה של אופוזיציה, זה לנסות להפיל את הממשלה.

איתן כבל: לא תמיד הם רוצים בזה, קחו את המפלגה שלי לדוגמה כשהיא היתה באופוזיציה.

איתן כבל: אבל מעבר לזה, אין שום סיבה בעולם לקצר את ההליך.

איתן כבל: תביא את זה, ואם זה יעבור לקדנציה הבאה.

איתן כבל: ..

רוני בר-און: אנחנו עוברים להצבעה.

רוני בר-און: מי בעד מתן פטור מחובת הנחה?

רוני בר-און: מי נגד?

רוני בר-און: הצבעה בעד – 7 נגד – 8 ההצעה לתת פטור מחובת הנחה להצעת חוק הכנסת (תיקון – ראש האופוזיציה), התשס"ה-2005, נדחתה.

רוני בר-און: שבעה בעד, שמונה נגד.

רוני בר-און: תודה רבה.

רוני בר-און: ו.

רוני בר-און: מכסות הצעות חוק להצעות לסדר היום לחברי הכנסת

רוני בר-און: חברת הכנסת זהבה גלאון ביקשה להציג נושא בשונות.

רוני בר-און: בבקשה, חברת הכנסת גלאון.

זהבה גלאון: אדוני היושב ראש, בקצרה, כל שנה מזכירות הכנסת מביאה לוועדת הכנסת הצעה לגבי מכסות אופוזיציה קואליציה וכל סיעה.

זהבה גלאון: מביאים הקצאה של מכסות.

זהבה גלאון: אנחנו השנה מתחילת המושב – ואנחנו כבר בפברואר – לא קיבלנו הקצאה, ובעצם אנחנו עובדים על המכסות של שנה שעברה.

זהבה גלאון: כל פעם אנחנו שומעים את התירוצים שכל פעם יש שינויים קואליציוניים, שמפלגה יוצאת מהקואליציה ונכנסת לאופוזיציה וכו'.

רוני בר-און: אני מודה שאני לא הייתי רגיש לזה, את לא פנית אליי.

זהבה גלאון: אז הנה, אני מעלה את זה.

רוני בר-און: אני לא שמעתי את התירוץ, כי לא העליתי את הדרישה.

רוני בר-און: זה באמת לא בסדר.

רוני בר-און: זה יהיה פה בשבוע הבא, ביום שני הבא.

רוני בר-און: זאת ההוראה שלי, שזה יהיה פה ביום שני, גם אם תעבדו במוצאי שבת.

גדעון סער: אדוני היושב ראש, מאחר שאני לא אהיה פה בארץ, ונושא המכסות הוא נושא שאני מבקש להשתתף בדיון שלו, האם אפשר לדחות את זה לשבוע לאחר מכן?

רוני בר-און: חברת הכנסת גלאון, האם זה בסדר?

רוני בר-און: אני מבין שכן.

רוני בר-און: תודה רבה, אני נועל את הישיבה.